jkorsvik/nowiki_second_scrape_merged huggingface dataset:
Agostino Straulino

Agostino Straulino (født 10. oktober 1914 i Mali Lošinj, død 14. desember 2004 i Roma) var en italiensk seiler som deltok i de olympiske leker 1948 i Helsingfors, 1952 i Helsingfors, 1956 i Melbourne,  1960 i Roma og 1964 i Tokyo.
Straulino ble olympisk mester i seiling under OL 1952 i Helsingfors. Han var med på den italienske båten «Merope» som vant starbåt-klassen foran «Comanche» fra USA og den portugisiske båten «Espadarte». Seilingene  ble avviklet i perioden 20. til 23. juli 1952. Mannskapet på «Merope» besto de Straulino og Nicolò Rode.


== OL-medaljer ==
1952  Helsingfors –  Gull i seiling, starbåtklassen  Italia
1956  Melbourne –  Sølv i seiling, starbåtklassen  Italia


== Referanser ==


== Eksterne lenker ==
(en) Agostino Straulino – Olympics.com 
(en) Agostino Straulino – Olympic.org 
(en) Agostino Straulino – Olympedia 
(en) Agostino Straulino – Sports-Reference (OL-resultater – arkivert) 
(it) Agostino Straulino – Italias olympiske komité 
(en) Agostino Straulino – World Sailing
Nicolò Rode

Nicolò Rode (født 1. januar 1912 i Mali Lošinj, død 4. mai 1998 i Verona) var en italiensk seiler som deltok i de olympiske leker 1948 i Helsingfors, 1952 i Helsingfors, 1956 i Melbourne og  1960 i Roma.
Rode ble olympisk mester i seiling under OL 1952 i Helsingfors. Han var med på den italienske båten «Merope» som vant starbåt-klassen foran «Comanche» fra USA og den portugisiske båten «Espadarte». Seilingene  ble avviklet i perioden 20. til 23. juli 1952. Mannskapet på «Merope» besto de Rode og Agostino Straulino.


== OL-medaljer ==
1952  Helsingfors –  Gull i seiling, starbåtklassen  Italia
1956  Melbourne –  Sølv i seiling, starbåtklassen  Italia


== Eksterne lenker ==
(en) Nicolò Rode – Olympedia 
(en) Nicolò Rode – Sports-Reference (OL-resultater – arkivert) 
(it) Nicolò Rode – Italias olympiske komité 
(en) Nicolò Rode – World Sailing
David Finkelstein

David Ritz Finkelstein (født 19. juli 1929 i New York, død 24. januar 2016 i Atlanta) var en amerikansk i fysiker med doktorgrad. Han var professor ved Georgia Institute of Technology. Finkelstein fikk sin doktorgrad i fysikk ved Massachusetts Institute of Technology i 1953. Han mottot et Ford Foundation Fellowship stipend for opphold ved CERN i perioden 1959-1960 samtidig som han også underviste ved Stevens Institute of Technology.  Fra 1964 til 1976 var han professor i fysikk ved Yeshiva University. Han ble medlem av fakultetet ved Georgia Tech i 1980.


== Bøker ==
David Ritz Finkelstein: Quantum relativity: a synthesis of the ideas of Einstein and Heisenberg, Springer, 1996
David Ritz Finkelstein, J.M. Jauch: Notes on quaternion quantum mechanics, CERN, 1959
Charles Maisonnier, David Ritz Finkelstein: Beam intensity limitation in neutralized space charge betatrons, CERN, 1959
David Ritz Finkelstein: Non-linear meson theory of nuclear forces, Massachusetts Institute of Technology, Department of Physics, 1952


== Referanser ==


== Eksterne lenker ==
Offisielt nettsted
Sergej Ćetković

Sergej Ćetković (født 8. mars 1975 eller 1976 i Titograd, nå Podgorica) er en montenegrinsk popsanger.
Ćetković har studert ved musikkskolen Vasa Pavić og ved musikhøyskolen i Cetinje. Hans karriere startet i 1998 da han deltok på musikfestivalen Sunčane skale med melodien Bila si ruža.Den 19. november 2013 valgte montenegrinsk tv Ćetković til å representere landet i Eurovision Song Contest 2014, hvor han endte på 19.-plass i finalen.


== Referanser ==


== Eksterne lenker ==
Offisielt nettsted 
(en) Sergej Ćetković – kategori av bilder, video eller lyd på Commons
Nihondairaobservatoriet

Nihondairaobservatoriet er et astronomisk observatorium som befinner seg på en klippe med utsikt over Shimizu, i prefekturet Shizuoka, Japan. Det har vært kilden til tallrike oppdagelser av småplaneter av astronomen Takeshi Urata. I september 2007 ble det rangert på 43.-plass i antall oppdagedeasteroider, med et totalt antall på 163.Asteroiden 2880 Nihondaira, som ble oppdaget av Tsutomu Seki, er oppkalt etter dette observatoriet.


== Referanser ==
Brorfeldeobservatoriet

Brorfeldeobservatoriet er et astronomisk observatorium som befinner seg i nærheten av Holbæk, Danmark. Inntil 1996 ble det drevet som en avdeling av Københavns Universitets astronomiske observatorium. Det har fortsatt teleskoper som benyttes av studenter ved Københavns universitet, men staben som bemannet dem har flyttet til Rockefellerkomplekset i København.
Observatoriet ble fredet i 2010.


== Notable personer knyttet til observatoriet ==
Bengt Strömgren, Dansk astronom som deltok i dets grunnleggelse
Poul Jensen, Asteroideoppdager
Karl Augustesen, Asteroideoppdager


== Referanser ==


== Eksterne lenker ==
Offisielt nettsted 
(en) Brorfelde Observatory – kategori av bilder, video eller lyd på Commons
John Price

John Wesley Price (født 19. januar 1920 i Miami, død 26. mai 1991 i Miami) var en amerikansk seiler som deltok i de olympiske leker 1952 i Helsingfors.
Price vant en olympisk sølvmedalje i seiling under OL 1952 i Helsingfors. Han var med på den amerikanske båten «Comanche» som kom på andreplass i starbåt-klassen bak den italienske båten «Merope». Seilingene  ble avviklet i perioden 20. til 23. juli 1952. Mannskapet på «Comanche» besto av John Price og John Reid.


== OL-medaljer ==
1952  Helsingfors –  Sølv i seiling, starbåtklassen  USA


== Referanser ==


== Eksterne lenker ==
(en) John Price – Olympedia 
(en) John Price – Sports-Reference (OL-resultater – arkivert)
John Reid (seiler)

John Sidney Reid (født 27. november 1918 i Atlanta, død 17. mai 1954 i Miami) var en amerikansk seiler som deltok i de olympiske leker 1952 i Helsingfors.
Reid vant en olympisk sølvmedalje i seiling under OL 1952 i Helsingfors. Han var med på den amerikanske båten «Comanche» som kom på andreplass i starbåt-klassen bak den italienske båten «Merope». Seilingene  ble avviklet i perioden 20. til 23. juli 1952. Mannskapet på «Comanche» besto av John Reid og John Price.


== OL-medaljer ==
1952  Helsingfors –  Sølv i seiling, starbåtklassen  USA


== Eksterne lenker ==
(en) John Reid – Olympedia 
(en) John Reid – Sports-Reference (OL-resultater – arkivert) 
(en) John Reid – World Sailing
Théophile Ferré

Charles Théophile Ferré (født 6. mai 1846 i Paris, henrettet 22. november 1871 i Satory) var en fransk revolusjonær.
Ferré var ivrig tilhenger av Louis Auguste Blanqui, og bedrev under keiserdømmets siste år en livlig revolusjonær propaganda og inntok en ledende rolle innen Pariskommunen. 
Kommunen forsøkte under hans ledelse å få til en utveksling av deres mest fremstående fange, erkebiskop Georges Darboy, mot Blanqui. Den amerikanske ambassadør i Paris, Elihu B. Washburne, var mellommann i disse forhandlingene, men kunne bare melde tilbake til Ferré statsminister Adolphe Thiers' avvisning av forslaget.
Da kommunen var i ferd med å bryte sammen, truet Ferré med å drepe dem som kommunen hadde tatt som gisler, dersom regjeringsstyrkene drepte kommunarder, som de revolusjonære opprørerne ble kalt. Trusselen gjorde intet inntrykk; under det som skulle bli kalt «den blodige uke» (semaine sanglante) fra 21. mai pågikk massehenrettelser av kommunarder. Dermed gjorde Ferré alvor av sin trussel den 24. mai 1871. De seks han lot henrette var erkebiskop Darboy, tre jesuitter og én sekularprest, og en ledende dommer. 
Ferré ble etter kommunens endelige nederlag stilt for krigsrett for disse henrettelsene og arkebusert.


== Ferré og Michel ==
Louise Michel, en annen av opprørerne, var dypt forelsket i Théophile Ferré. Begge inntok samme trassige holdning da de stod for retten. Michel dediserte det dramatiske avskjedsdiktet l’œillet rouge («Den røde nellik») til ham.


== Referanser ==


== Litteratur ==
Prosper Olivier Lissagaray: Histoire de la Commune de 1871 (1876) Paris: Librairie Marcel Rivière - Bibliothèque des Sciences Politiques et Sociales, 1947
Bernard Noël: Dictionnaire de la Commune Paris: Champs Flammarion, 1978
Klaus Wagner

Klaus Wagner (født 16. januar 1922 i Knauthain, død 16. august 2001) var en tysk rytter som deltok i de olympiske leker 1952 i Helsingfors, 1956 i Stockholm, 1960 i Roma, 1964 i Tokyo og 1968 i Mexico by.
Wagner vant en olympisk sølvmedalje i hestesport under Sommer-OL 1952 i Helsingfors. Med hesten «Dachs» var han med på det tyske laget som kom på andreplass i lagkonkurransen i feltritt bak Sverige. De andre på laget var Wilhelm Büsing på «Hubertus» og Otto Rothe på hesten «Trux von Kamax».


== OL-medaljer ==
1952  Helsingfors -  Sølv i hestesport, feltritt lag  Tyskland
1956  Stockholm -  Sølv i hestesport, feltritt lag  Tyskland


== Eksterne lenker ==
(en) Klaus Wagner – Olympedia 
(en) Klaus Wagner – Sports-Reference (OL-resultater – arkivert)
Otto Rothe

Otto Rothe (født 6. november 1924 i Samoniny i Polen, død 9. januar 1970 i Bad Reichenhall) var en tysk rytter som deltok i de olympiske leker 1952 i Helsingfors, 1956 i Stockholm og 1960 i Roma.
Rothe vant en olympisk sølvmedalje i hestesport under Sommer-OL 1952 i Helsingfors. Med hesten «Trux von Kamax» var han med på det tyske laget som kom på andreplass i lagkonkurransen i feltritt bak Sverige. De andre på laget var Wilhelm Büsing på «Hubertus» og Klaus Wagner på hesten «Dachs».


== OL-medaljer ==
1952  Helsingfors -  Sølv i hestesport, feltritt lag  Tyskland
1956  Stockholm -  Sølv i hestesport, feltritt lag  Tyskland


== Eksterne lenker ==
(en) Otto Rothe – Olympedia 
(en) Otto Rothe – Sports-Reference (OL-resultater – arkivert)
Wilhelm Büsing

Wilhelm «Willi» Büsing (født 2. mars 1921) var en tysk rytter som deltok i de olympiske leker 1952 i Helsingfors.
Büsing vant en olympisk sølvmedalje i hestesport under Sommer-OL 1952 i Helsingfors. Med hesten «Hubertus» var han med på det tyske laget som kom på andreplass i lagkonkurransen i feltritt bak Sverige. De andre på laget var Otto Rothe på «Trux von Kamax» og Klaus Wagner på hesten «Dachs». I den individuelle konkurransen i feltritt kom han på tredjeplass.


== OL-medaljer ==
1952  Helsingfors –  Sølv i hestesport, feltritt lag  Tyskland
1952  Helsingfors –  Bronse i hestesport, feltritt  Tyskland


== Eksterne lenker ==
(en) Wilhelm Büsing – Olympedia 
(en) Wilhelm Büsing – Sports-Reference (OL-resultater – arkivert)
Charles Hough

Charles Gordon Hough jr. (født 3. mai 1924) var en amerikansk rytter som deltok i de olympiske leker 1952 i Helsingfors.
Hough vant en olympisk bronsemedalje i hestesport under Sommer-OL 1952 i Helsingfors. Med hesten «Cassivellannus» var han med på det amerikanske laget som kom på tredjeplass i lagkonkurransen i feltritt bak Sverige og Tyskland. De andre på laget var Walter Staley på «Craigwood Park» og John Wofford på hesten «Benny Grimes». I den individuelle konkurransen i feltritt kom han på niendeplass.


== OL-medaljer ==
1952  Helsingfors -  Bronse i hestesport, feltritt lag  USA


== Eksterne lenker ==
(en) Charles Hough – Olympedia 
(en) Charles Hough – Sports-Reference (OL-resultater – arkivert)
Walter Staley

Walter Goodwin Staley jr. (født 20. oktober 1932 St. Louis, død 10. oktober 2010 i Mexico i Missouri) var en amerikansk rytter som deltok i de olympiske leker 1952 i Helsingfors, 1956 i Stockholm og 1960 i Roma.
Stanley vant en olympisk bronsemedalje i hestesport under Sommer-OL 1952 i Helsingfors. Med hesten «Craigwood Park» var han med på det amerikanske laget som kom på tredjeplass i lagkonkurransen i feltritt bak Sverige og Tyskland. De andre på laget var Charles Hough på «Cassivellannus» og John Wofford på hesten «Benny Grimes». I den individuelle konkurransen i feltritt kom han på attendeplass.


== OL-medaljer ==
1952  Helsingfors -  Bronse i hestesport, feltritt lag  USA


== Referanser ==


== Eksterne lenker ==
(en) Walter Staley – Olympedia 
(en) Walter Staley – Sports-Reference (OL-resultater – arkivert)
John Wofford

John Edwin Brown Wofford (født 11. april 1931 i Washington) var en amerikansk rytter som deltok i de olympiske leker 1952 i Helsingfors.
Wofford vant en olympisk bronsemedalje i hestesport under Sommer-OL 1952 i Helsingfors. Med hesten  «Benny Grimes» var han med på det amerikanske laget som kom på tredjeplass i lagkonkurransen i feltritt bak Sverige og Tyskland. De andre på laget var Walter Staley på «Craigwood Park» og Charles Hough på hesten «Cassivellannus». I den individuelle konkurransen i feltritt kom han på trettiførsteplass.


== OL-medaljer ==
1952  Helsingfors -  Bronse i hestesport, feltritt lag  USA


== Referanser ==


== Eksterne lenker ==
(en) John Wofford – Olympedia 
(en) John Wofford – Sports-Reference (OL-resultater – arkivert)
Egil Knudsen

Egil Knudsen (født 1954) er en norsk journalist, redaktør og tidligere politiker (Ap).
Knudsen var formann i Arbeidernes ungdomsfylking fra 1981 til 1985. Han har senere vært redaktør i avisen Fremtiden, politisk redaktør ved A-pressens Oslokontor, informasjonssjef i Utdannings- og forskningsdepartementet og kommunikasjonssjef i Kunnskapsdepartementet.


== Referanser ==
Cimetière de Montmartre

Cimetière de Montmartre (Montmartregravlunden) i Paris, nå egentlig Cimetière du Nord, ble åpnet den 1. januar 1825. Den har hovedinngang fra Avenue Rachel Nr. 20. 
Gravlunden ligger i Montmartre i XVIII arrondissement. Den ble anlagt i Montmartres gamle gipssteinbrudd. Folk var også blitt gravlagt her tidligere: rett etter revolusjonen i 1789 ble det anlagt en massegrav her for ofre fra de mange oppstander i byen, blant annet flere dusin falne fra Sveitsergarden.
Den er en av Paris' hovedgravlunder. Montmartre ligger i nord, Père-Lachaise i øst, Montparnasse i sør, og i hjertet av byen ligger Passy.
Gravlunden var også en gang kampskueplass, den 28. mai 1871. Det var her at de aller siste kampene fant sted da Pariserkommunen ble knust av franske regjeringsstyrker fra Versailles.


== Beskrivelse ==
Gravlunden dekker omkring 11 hektar, noenlunde det samme som cimetière des Batignolles. Dette gjør den til den tredje største gravlunden i Paris, etter Cimetière du Père-Lachaise og Cimetière du Montparnasse. I dag (2014) er det mer enn 20 000 graver på gravlunden, og 500 personer blir begravet der årlig. 

Jernbroen Pont de Caulaincourt fra 1888 strekker seg over gravlunden.
Graven til sangerinnen Dalida, som er utsmykket med en statue i naturlig størrelse, er den mest besøkte graven på gravlunden. Den mest berømte graven er muligens graven til «Kameliadamen», Marie Duplessis, som døde av lungesott bare 23 år gammel. Mannen som skrev romanen om henne, Alexandre Dumas d.y., ligger også begravet på Montmartrekirkegården. Ellers er mange andre berømtheter begravet der, for eksempel:

Forfatteren Marie Henri Beyle, bedre kjent som Stendhal
Forfatteren Heinrich Heine
Marskalk av Frankrike og politiker Jean Lannes
Komponisten Jacques Offenbach
Maleren Edgar Degas
Fysikeren Léon Foucault
Komponisten André Jolivet


== Litteratur ==
Peter Stephan: Des Lebens Dernier Cri. Ein Lauf- und Lesebuch über Pariser Friedhöfe. Bühl-Moos 1985, ISBN 3-89151-021-7, s. 57-100
Hans-Eberhard Lex: Zum Sterben schön. Pariser Friedhöfe. Hamburg, Zürich 1986, ISBN 3-89136-103-3, s. 117-138
Judi Culbertson & Tom Randall: Permanent Parisians. An Illustrated Guide to the Cemeteries of Paris. London 1991, ISBN 0-86051-734-9, s. 109-131


== Referanser ==


== Eksterne lenker ==
(en) Cimetière de Montmartre – kategori av bilder, video eller lyd på Commons 
(en) Montmartre Cemetery – galleri av bilder, video eller lyd på Commons 
Le cimetière de Montmartre
Filosofiåret 1761

Filosofiåret 1761 er en oversikt over hendelser, utgivelser og personer med tilknytning til filosofi i 1761.


== Fødsler ==


== Dødsfall ==


== Referanser ==


== Se også ==
Filosofi på 1700-tallet
Opplysningstiden
Christoph Gottfried Bardili

Christoph Gottfried Bardili (født 18. mai 1761, død 5. juni 1808) var en tysk filosof.
Bardili representerte en «rasjonell realisme» som en utviklingsform av idealismen til Johann Gottlieb Fichte. Mot Immanuel Kant skrev han Grundriss der ersten Logik (1800). Blant hans øvrige skrifter finnes Allgemeine praktische Philosophie (1795) og Philosophische Elementarlehre (1802-06). Bardilis tenkning har hatt innflytelse på blant andre Karl Leonhard Reinhold.


== Bibliografi ==
Observationes physicae, praesertim meteorologicae (1780).
Ueber die Entstehung und Beschaffenheit des ausserordentlichen Nebels in unseren Gegenden im Sommer 1783 (1783).
Epochen der vorzüglichsten philosophischen Begriffe (1788). 2 volumes.
Volume 1. Epochen der Ideen von einem Geist, von Gott und der menschlichen Seele.
Giebt es für die wichtigsten Lehren der theoretischen sowohl als der praktischen Philosophie (1791).
Sophylus oder Sittlichkeit und Natur als Fundamente der Weltweisheit (1794).
Allgemeine praktische Philosophie (1795).
Ueber den Ursprung des Begriffs von der Willensfreiheit (1796).
Ueber die [Gesetze] der Ideenassoziation (1796).
Briefe über den Ursprung der Metaphysik überhaupt (1798). Kiel
Grundriss der ersten Logik (1800).
Philosophische Elementarlehre (1802–1806). 2 volumes.
Beiträge zur Beurtheilung des gegenwärtigen Zustandes der Vernunftlehre (1803).
Briefwechsel über das Wesen der Philosophie und das Unwesen der Speculation (1804). Google


== Referanser ==


== Kilder ==
Svensk uppslagsbok. Malmö 1939


== Eksterne lenker ==
Biografi i Allgemeine Deutsche Biographie Bind 2, pp. 55–56 av Josef Hanslmeier.
Bardili, Christoph Gottfried Encyclopædia Britannica (11th ed.). Cambridge University Press
Ba Don

Ba Doni er en by i den administrative regionen Bac Trung Bo i Vietnam. Byen hadde 115 196 innbyggere i 2013. Den betjenes av Dong Hoi lufthavn.


== Administrasjon ==
Ba Don er delt i 16 administrative områder; 6 bykommuner (phường) og 10 landkommuner (xã).
Hans-Arne Arntsen

Hans-Arne Arntsen (født 19. juli, 1974 i Bodø) er en norsk artist og forfatter fra Rødøy.  Han benytter Hans-Arne som sitt artistnavn og har flere CD- og bokutgivelser.
I 2012 gav han ut sin første roman, Bønnhørt. Samme år kom også hans barnebok, Humbla Gumbla - Mørket er ikke farlig. Dette er en lydbok om det lille trollet Humbla Gumbla som er mørkredd og som ikke tør gå ut å trolle på natta. I 2013 ga han ut sin andre roman, Synden. Begge romanene, Bønnhørt og Synden, kan kategoriseres som historiske romaner. Handlingen er lagt til siste halvdel av 1800-tallet, da husmenn hadde trange kår. I 2015 kom hans andre bok om trollet Humbla Gumbla. Boken heter Humbla Gumbla og brustyven og ble gitt ut i eget forlag (Fabelartig AS).
Han er nå bosatt på Jaren på Hadeland.


== Musikk ==
Nord og ut, 2009
Kem e Han?, 2010
Hjallis - kong glad (CD-singel), 2010
Kjærligheten og livet, 2015
Adventsnatt (jule-CD) 2015


== Bibliografi ==
Bønnhørt (Kolofon forlag) 2012
Humbla Gumbla - Mørket er ikke farlig (Kolofon forlag) 2012
Synden (Kolofon forlag) 2013
Humbla Gumbla (Fabelartig AS) 2015
Euetheola

Euetheola er en slekt av biller som hører til familien skarabider (Scarabaeidae). Denne gruppen blir regnet til underfamilien hornbiller (Dynastinae) men ligner ikke så påfallende på de mer velkjente, store artene i underfamilien.


== Utseende ==
Middelsstore, blankt svarte hornbiller, hannene uten horn på hodet. Oversiden er hvelvet, pronotum nokså tett og kraftig punktert, dekkvingene med punkter som i alle fall delvis danner punktrader.
Beina er korte og kraftige, særlig leggene noe utvidete, for-leggen med tre brede tenner.


== Levevis ==
Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter. Særlig Eutheola humilis har blitt et problem i det sørlige USA der den gjør skade på mais.


== Utbredelse ==
Slekten er utbredt i Amerika.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Pentodontini Mulsant, 1842
Slekten Euetheola Bates, 1888
Euetheola bidentata (Burmeister, 1847)
Euetheola humilis (Burmeister, 1847)
Euetheola latipennis Arrow, 1911
Euetheola subglabra (Schäffer, 1909)


== Kilder ==
Gutiérrez, G.S. & Naranjo, N.C.V. (udatert?) El cucarro Eutheola bidentata(Burmeister) (Coleoptera: Scarabaeidae). Plaga de la raíz en maíz y sorgo. Manejo integrado de plagas y enefermedades 65-71 [1]
Dynastidae du monde- sjekkliste over artene Arkivert 5. august 2013 hos Wayback Machine.
Generic Guide to New World Scarab Beetles - Eutheola [2]


== Eksterne lenker ==
(en) Euetheola i Encyclopedia of Life 
(en) Euetheola i Global Biodiversity Information Facility 
(en) Euetheola hos ITIS 
(en) Euetheola hos NCBI 
(en) Kategori:Euetheola – bilder, video eller lyd på Wikimedia Commons 
Euetheola – detaljert informasjon på Wikispecies 
Bilder av Euetheola humilis
Moses (mannsnavn)

Moses er et opprinnelig hebraisk mannsnavn med usikker betydning. Navnet er svært vanlig i Vest-Afrika i formen Moussa. I Bibelen var Moses en hebraisk frigjører. Moses har svensk navnedag 20. desember.


== Etymologi ==
Moses er en latinsk form av de greske navnene Moyses (Μωυσῆς) eller Moses (Μωσῆς). Disse er greske former av det hebraiske navnet Mosheh (מֹשֶׁה). Navnet har usikker betydning. Noen teorier er at opprinnelsen er:

egyptisk mes, mesu, «sønn».
hebraisk mosheh, «levere».
arabisk musa, «hittebarn».
hebraisk mushah, «drive ut».
egyptisk moshe, «sønn av Nilen».Andre former av navnet er: 

Moussa eller Mousa, arabisk.
Musa, arabisk, tyrkisk og persisk.
Moshe, hebraisk.
Moisés eller Moises, spansk og portugisisk.
Moïse eller Moise, fransk.
Moisej (kyrillisk: Моисей), russisk. Navnet skrives Moisey i engelsk transkripsjon.


== Utbredelse ==
Moses er kjent brukt i Norge fra 1200-tallet og i Sverige fra 1500-tallet. I Norge var navnet mest brukt i Førde og Jølster i Sunnfjord og i Finnmark, men har vært lite brukt etter ca 1910.
Moses var et populært navn i USA på første halvdel av 1800-tallet.

Tabellen nedenfor gir en detaljert oversikt over populariteten til mannsnavnet Moses og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Moses (ca 1200 f.Kr.), legendarisk hebraisk frigjører kjent fra Bibelen
Moses Paulen (1893–1979), norsk bonde, felespiller og komponist fra Jølster
Moshe Dayan (1915–1981), israelsk militær leder
Moïse Tshombe (1919–1969), kongolesisk politiker
Moshe Safdie (f. 1938), israelsk-kanadisk arkitekt
Mussa Kussa (f. 1947), libysk tidligere utenriksminister
Moses Mabhida (1923–1986), sørafrikansk politiker
Moisés Naím (f. 1952), libyisk-venezuelansk politiker
Moussa Diallo (f. 1955), dansk bassist
Moses Malone (f. 1955), amerikansk basketballspiller
Moshe Feiglin (f. 1962), israelsk politiker
Moisés Alou (f. 1966), dominicansk-amerikansk baseballspiller
Moshe Kasher (f. 1979), amerikansk komiker
Moise Fokou (f. 1985), kamerunsk-amerikansk utøver i amerikansk fotball
Moses Ndiema Kipsiro (f. 1986), ugandisk langdistanseløper
Moussa Sow (f. 1986), senegalesisk fotballspiller
Moussa Dembélé (f. 1987), belgisk fotballspiller
Moisés Henriques (f. 1987), portugisisk-australsk cricketspiller
Moussa Sissoko (f. 1989), fransk fotballspiller
Moisés Arias (f. 1994), amerikansk skuespiller
Moussa Njie (f. 1995), norsk fotballspiller


== Referanser ==


== Eksterne lenker ==
(en) Behind the Name: Moses
(en) Think Baby Names: Moses